ΓΡΑΠΤΗ ΕΡΩΤΗΣΗ E-3198/00

υποβολή: Vitaliano Gemelli (PPE-DE) προς την Επιτροπή

(12 Οκτωβρίου 2000)

Θέμα: Η βία στην Κολομβία και η συνεχής καταπίεση των αγροτικών κοινοτήτων και των κοινοτήτων αυτοχθόνων

Εξαιτίας της σοβαρότατης κατάστασης εσωτερικών συγκρούσεων στην Κολομβία επί μια δεκαετία, με αντιτιθέμενους εμπόρους ναρκωτικών και στρατιωτικούς, με την ευκαιριακή στήριξη παραστρατιωτικών, συν τω χρόνω ο πληθυσμός των περιοχών που σημειώνονται οι συγκρούσεις μειώθηκε σημαντικά λόγω των συνεχών απειλών, αεροπορικών επιθέσεων, δολοφονιών και σφαγών με θύματα τις κοινότητας εντοπίων και αυτοχθόνων. Οι αμεσότερα πληττόμενες ζώνες είναι αυτές που για οικονομικούς και πολιτικούς λόγους έχουν μεγαλύτερη στρατηγική σημασία και επομένως συγκεντρώνουν αυξημένο ενδιαφέρον για την κυριότητά τους ή τον έλεγχό τους.

Επίσης, η βίαιη εκκένωση του πληθυσμού βρίσκεται σε αύξηση: το 1999 τα άτομα πουποχρεώθηκαν να εγκαταλείψουν τις οικίες τους ανήλθαν σε 288 000, ενώ από το 1985 έως το 1999 εκδιώχθηκαν περισσότερα από 1 700 000 άτομα.

1. Μπορεί να αναφέρει η Επιτροπή αν χορηγούνται ενισχύσεις στο κολομβιανό κράτος για την αντιμετώπιση της σοβαρής κοινωνικής αστάθειας;

2. Ποιες είναι οι προτάσεις κοινωνικής σταθερότητας της Ευρωπαϊκής Ένωσης προς την Κολομβία και μέσω ποιών ΜΚΟ ενεργεί;

3. Ποια είναι η άποψη της Επιτροπής για τις κοινότητες επανόδου, που αποσκοπούν στην επιστροφή των πολιτών στα εδάφη από τα οποία κατάγονται;

4. Ποιες είναι οι σχέσεις της ΕΕ με τις λεγόμενες κοινότητες ειρήνης πουπάρχουν στην Κολομβία και ποια σχέδια σκοπεύει ναποστηρίξει χρηματοδοτικώς η Επιτροπή για να προωθήσει την ανάπτυξη και την αλληλεγγύη και να προστατεύσει τις κοινότητες που απειλούνται με εκδίωξη;

Απάντηση του κ. Patten εξ ονόματος της Επιτροπής

(13 Νοεμβρίου 2000)

Η Κοινότηταποστηρίζει την κολομβιανή κυβέρνηση με ένα σημαντικό πολυετές πρόγραμμα. Η Επιτροπή προτίθεται να εστιάσει την προσοχή της στην κοινωνική και οικονομική ανάπτυξη και την καταπολέμηση της φτώχειας, στην εναλλακτική ανάπτυξη, στη στήριξη για τη μεταρρύθμιση του δικαστικού τομέα, στη στήριξη και προώθηση των δικαιωμάτων του ανθρώπου, στη βοήθεια στα βιαίως μετακινηθέντα άτομα και στην προστασία του περιβάλλοντος και των τροπικών δασών.

Η εφαρμογή των κοινοτικών προγραμμάτων πραγματοποιείται εν μέρει μέσω μη κυβερνητικών οργανισμών (ΜΚΟ), ιδίως όσον αφορά τα βίαια μετακινηθέντα άτομα, την ανάπτυξη κοινοτήτων και το περιβάλλον. Μεταξύ των ευρωπαϊκών ΜΚΟ που πραγματοποιούν έργα στην Κολομβία είναι οι: Oxfam, Caritas, Mdcins sans Frontires, Comitato Internazionale per lo Sviluppo dei Popoli (Iταλία) (CISP), Movimento Sviluppo e Pace (Ιταλία) (MSP), Miserior, Katholische Zentralstelle Fur Entwicklungshilfe (Γερμανία) (KZE), Agriculteurs Franais et Dveloppement International (Γαλλία) (AFDI), Jugend Dritte Welt, Fonds de Coopration au Dveloppement-Solidarit Socialiste (Βέλγιο) (FCD), Intermon, Broederlijk Delen, και η Ελληνική Επιτροπή Διεθνούς Δημοκρατικής Αλληλεγγύης (ΕΕΔΔΑ) (Ελλάς).

Όσον αφορά την ερώτηση του Αξιότιμου Μέλους σχετικά με την επιστροφή των βιαίως μετακινηθέντων ατόμων στις περιοχές καταγωγής τους, η κατάσταση στην Κολομβία είναι επί του παρόντος ασταθής και ο αριθμός των βιαίως μετακινηθέντων ατόμων αναμένεται να αυξηθεί ακόμη περισσότερο στο εγγύς μέλλον. Επιπλέον, η Επιτροπή προτίθεται ναποστηρίξει τους ανθρώπους που επιθυμούν να επιστρέψουν μόνον εφόσον εξασφαλίζονται οι απαραίτητες προϋποθέσεις για την προσωπική τους ασφάλεια και τον σεβασμό των δικαιωμάτων του ανθρώπου. Σε διεθνές επίπεδο, η Κοινότητα είναι ο κύριος χορηγός βοήθειας σε άνω του ενός εκατομμυρίου βιαίως μετακινηθέντα άτομα στην Κολομβία (24 εκατ. ευρώ από το 1997).

Η Επιτροπήποστηρίζει επίσης τις ειρηνικές κοινότητες που ανέφερε το Αξιότιμο Μέλος με την ανάληψη ειδικών δράσεων από τους ΜΚΟ για την κάλυψη των αναγκών τους σε ανθρωπιστική βοήθεια, και με την ενεργό συμμετοχή στην Μesa por la paz en Urab (μια πλατφόρμα ειρήνης που αποτελείται από διάφορους εθνικούς και διεθνείς φορείς) για την παρακολούθηση της κατάστασης των ανθρωπίνων δικαιωμάτων στην περιοχή, όπου είναι εγκατεστημένες οι ειρηνικές κοινότητες (Urab).

Όσον αφορά την ερώτηση του Αξιότιμου Μέλους σχετικά με ειδικά σχέδια που αφορούν κοινότητες που διατρέχουν τον κίνδυνο να μετακινηθούν βιαίως, η Επιτροπή χρηματοδοτεί το έργο Cien municipios por la paz (100 δήμοι για την ειρήνη) σε συνεργασία με το κολομβιανό κίνημα Redepaz. Το σχέδιο αυτό ύψους 850,000 έχει ως στόχο να ενθαρρύνει 100 δήμους σε ολόκληρη την Κολομβία να συνεργασθούν ενεργάπέρ της ειρήνης.